Document ID: 32011R0127

KOMISIJOS REGLAMENTAS (ES) Nr. 127/2011
2011 m. vasario 11 d.
kuriuo iš dalies keičiamos Reglamento (ES) Nr. 1017/2010 nuostatos dėl Danijos, Prancūzijos ir Suomijos intervencinių agentūrų turimų grūdų, skirtų perparduoti vidaus rinkoje nuolatinių konkursų tvarka, kiekio
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 43 straipsnio f punktą kartu su 4 straipsniu,
kadangi:
(1)
Komisijos reglamentu (ES) Nr. 1017/2010 (2) buvo paskelbti nuolatiniai konkursai valstybių narių intervencinių agentūrų laikomiems grūdams perparduoti vidaus rinkoje.
(2)
Atsižvelgiant į Europos Sąjungos paprastųjų kviečių ir miežių rinkoje susidariusią padėtį ir į įvairiuose regionuose per pastarąsias savaites užregistruotus grūdų paklausos pokyčius, tam tikrose valstybėse narėse būtina pasiūlyti naują intervencinių agentūrų turimą kiekį. Todėl reikėtų leisti atitinkamų valstybių narių intervencinėms agentūroms padidinti konkurso tvarka perparduotiną kiekį - paprastųjų kviečių kiekis didinamas 125 tonomis Suomijoje, miežių kiekis didinamas 54 tonomis Prancūzijoje ir 33 tonomis Danijoje, patikslinant, kad 125 tonos paprastųjų kviečių Suomijoje, 54 tonos miežių Prancūzijoje ir 33 tonos Danijoje yra a posteriori pataisa, padaryta sureguliavus išteklius, faktiškai esančius intervencinių centrų sandėliuose ir pardavus išteklių likutį per dalinius konkursus 2010 m. gruodžio 16 d., 2011 m. sausio 13 d. ir 2011 m. sausio 27 d.
(3)
Todėl Reglamentą (EB) Nr. 1017/2010 reikėtų atitinkamai iš dalies pakeisti.
(4)
Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (ES) Nr. 1017/2010 priedas iš dalies keičiamas taip:
a)
Danijai skirta eilutė pakeičiama taip:
„Danmark
-
59 583
-“;
b)
Prancūzijai skirta eilutė pakeičiama taip:
„France
-
70 439
-“;
c)
Suomijai skirta eilutė pakeičiama taip:
„Suomi/Finland
22 882
784 136
-“.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2011 m. vasario 11 d.

Labels: 3
17
18